Nafarroako Parlamentuko Eskubide Sozialetako Batzordeak, 2018ko ekainaren 29an egindako bileran, honako erabaki hau onetsi zuen: “Erabakia. Horren bidez, Nafarroako Gobernua premiatzen da zenbait neurri har ditzan adingabeak egoitzan hartzeari dagokionez”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du:

– Egoitza-harrerako neurrien aurreko eta ondoko etapetan babes-programa prebentiboak garatu eta areagotu ditzan, eta baita familia-ingurunetik ateratzea saihesten duten familia-zaintzako programak indartu ditzan ere (HNAT-Haurren eta nerabeen arretarako taldeak, familian esku hartzeko programa espezializatua eta nerabe-hezkuntzako programa).

– Gurasoen eginkizun positiboa eta hezitzailea berreskuratzeko programak indartu ditzan, egoitza-harrerako prozesuetan dauden adingabeak dituzten familientzat”.

Iruñean, 2018ko ekainaren 29an

Lehendakaria: Ainhoa Aznárez Igarza